text: Legepark kom over 300.000 gæster
  13 januar 2011 kl. 13.41
  Madsby Legepark i Fredericia kom sidste år over den magiske grænse på 300.000 gæster. Besøgstallet steg i 2010 med ca. 10.000.
  - Vi har passeret en magisk grænse på 300.000. Det stiller krav til os, men også forhåbninger om at kunne bibeholde dette niveau i årene fremover, siger souschef Kim Ekstrøm.
  
  Næsten 70.000 gæster i juli
  Især juli - med næsten 70.000 gæster - trækker godt op i statistikken. Det gode besøgstal havde også sammenhæng med vejret - og at flere turister har gæstet området. 
  - Vi kan konstatere, at forskellen på 2009 og 2010 er flere turister i sommerperioden. Dette må vi tillægge den bredere markedsføring, vi har lavet og så den mundtlige overlevering af den gode oplevelse, som gæster har haft ved deres besøg i Madsby Legepark, fortæller souschefen.
  
  86 pct. er danskere
  For første gang har legeparken lavet en spørgeskema-undersøgelse. Den viser at 79 pct. af de besøgende er danskere, som ikke bor i Fredericia, mens syv procent besøgende er fra byen. 11 pct. var udlændinge - især tyskere.
  